De alminnelige domstolene i Norge fremgår av domstolloven av 1915 og er tingrettene, lagmannsrettene og Høyesterett. Tingretten er den ordinære førsteinstans og settes i sivile saker med én juridisk dommer. Lagmannsretten er den ordinære anneninstansen og settes vanligvis med tre juridiske dommere. Høyesterett er siste instans og settes normalt med fem dommere (Høyesterett i avdeling). I tillegg har man Høyesterett i storkammer, med 11 dommere, og Høyesterett i plenum, med alle dommere som er habile.